મહિલા ઉદ્યમીઓના અનેક પ્રકાર છેઃ તેમાંના કેટલાક હજુ પરંપરાગત-સ્વરોજગારી ઊભી કરવાના હેતુ પૂરતા સીમિત ઉદ્યમીઓ છે, કેટલીક મહિલા ઉદ્યમીઓ તેમના જે તે ઔધોગિક સાહસમાં સતત વૃદ્ધિ-વિકાસ થતાં રહે, એવા ખ્યાલથી પ્રેરિત હોય છે, કેટલાક પોતાને પ્રિય એવો કોઈ વ્યવસાય શરૂ કરી પોતાને મળતો ફુરસદનાં સમયનો સદુપયોગ કરવા ઉદ્યમી બનતા હોય છે, અને એ રીતે પોતાની આગવી આવકનું ઉપાર્જન કરતા હોય છે, તો કેટલાક પોતાના ઘરના વ્યવસાયમાં જ વ્યસ્ત રહી તેને વિકસાવતા હોય છે, કેટલાક કોઈ એક વિશિષ્ટ પ્રકલ્પ સંબંધી કામગીરીની જવાબદારી લઈ તેને સંપન્ન કર્યા બાદ, એવા જ કોઈ અન્ય પ્રકલ્પની શોધમાં રહેતા હોય છે; તો કેટલાક એવા ઔદ્યોગિક સાહસોમાં વ્યસ્ત રહે છે જેમાં ઘરની જવાબદારી અને ઉદ્યમી તરીકેની જવાબદારીમાં સંતુલન જળવાતું હોય; કેટલાક મહિલાઓના હિતોનું રક્ષણ થતું હોય એવા સુધારવાદી વ્યવસાયોમાં ઝંપલાવાનું પસંદ કરે છે, કેટલાક એવું સાહસ હાથ ધરે છે જેમાં તેમને મોટે ભાગે મહિલાઓનું નેટવર્ક ઉપલબ્ધ હોય તો કેટલાક તેમનો વ્યવસાય મહિલાઓના નેટવર્ક ઉપરાંત અન્ય નેટવર્કનો ઉપયોગ કરવાનું પસંદ કરતા હોય છે, કેટલાક ટૂંકી દ્રષ્ટિ ધરાવતા અને આત્મવિશ્વાસની ઊણપ ધરાવતા હોય છે, તો કેટલાક તેના વ્યવસાયના મહત્તમ કદની કોઈ નિશ્ચિત સીમારેખા સ્થાપિત કરી, તે હાંસલ કરવા પ્રયત્ન કરે છે, તેથી વિશેષની તેઓ અપેક્ષા રાખતા નથી.